கேள்வி: நிவர் புயல் பற்றி தகவல் சொல்.
பதில்: நிவர் புயல் (''Cyclone Nivar'') என்பது வங்காள விரிகுடா உருவான மிகவும் சக்திவாய்ந்த சுழல் சூறாவளி ஆகும். நவம்பர் 23 2020 அன்று, தெற்கு வங்கக்கடலில் ஏற்பட்ட காற்றழுத்த தாழ்வு மண்டலம் வலுவடைந்து புயலாக மாறி 25 நவம்பர், 2020 அன்று தமிழ்நாடு மற்றும் புதுச்சேரியை தாக்கும் என்றும் கடல் கொந்தளிப்புடன் இருக்கும் என்பதால், நவம்பர் 26 வரை மீனவர்கள் யாரும், மீன் பிடிக்க செல்ல வேண்டாம் என்று சென்னை வானிலை ஆய்வு மையம் எச்சரித்தது. இப்புயல் மாமல்லபுரம்- காரைக்கால் இடையே கரையை கடக்கும் என்று கணிக்கப்பட்டது. இதனால் 100 கி.மீ. முதல் 120 கி.மீ. வரையில் காற்று வேகமாக வீசக்கூடும் என்றும் புதுச்சேரி, வடதமிழகம் மற்றும் டெல்டா மாவட்டங்களில் கனமழை பெய்யும் என்றும் சென்னை வானிலை ஆய்வு மையம் தெரிவித்தது. புதிய தலைமுறை (தொலைக்காட்சி) (23 நவம்பர், 2020) புயல் தற்போது வடக்கு கடற்கரை இலங்கை மற்றும் தெற்கு தமிழ்நாடு நோக்கி மேற்கு திசையில் சென்று கொண்டிருக்கிறது, நவம்பர் 23 முதல் 26 வரை, தமிழ்நாட்டின் கடலோரப் பகுதிகளில் பலத்த மழை பெய்யும் என்று இந்திய வானிலை ஆய்வுத் துறை தெரிவித்தது.